cornish
Store norske leksikon,Teknologi og industri,Landbruk,Husdyr,Fjærkre
Cornish er en engelsk husdyrrase av høns. Rasen er spesialisert for kjøttproduksjon og har svært lav eggproduksjon.
Beskrivelse Dette er høns med kraftig kroppsbygning; blekgul hudfarge; gule føtter og nebb og tynn, tettsittende fjærdrakt. Bruk Særlig de hvite fargevariantene med lys hud foretrekkes. Rasen er en av de viktigste i dagens fjærfekjøttproduksjon. Rasen inngår ofte i de trelinjekryssingene som utgjør den kommersielle slaktekyllingen (se høns, avsnittet Raser og linjer). Cornish finnes ikke i renavl i Norge, da det ikke lenger drives avlsarbeid til kommersielle formål på fjørfe i Norge. Les mer i Store norske leksikon høns fjørfe